Vuoden Kokki -kilpailun tunnus
**Vuoden Kokki** oli vuoteen 2020 asti ELO-säätiön vuosittain järjestämä alan ammattilaisten suomenmestaruuskilpailu, jossa tuomaristo arvioi kokkien valmistamia ruokia. Vuodesta 2021 eteenpäin päävastuun järjestämisestä otti Wihurin Metro-tukku yhteistyössä Vuoden Kokki Akatemian sekä yhteistyötahojen kanssa. Kilpailua on järjestetty vuodesta 1995. Ensimmäisen voiton vei Pekka Terävä. Vuonna 2022 kilpailun voitti Jonathan Slotte.

Vuodesta 2013 Vuoden Kokki -kilpailun rinnalla on järjestetty samanaikaisesti Vuoden Tarjoilija -kilpailua, jonka tarkoituksena on lisätä alan arvostusta ja ammattitaitoa.

Kilpailun kulku
---------------

Kilpailukausi kestää vuoden*selvennä*. Kilpailua tuomaroivat alan tunnustetut osaajat. Pisteitä saa muun muassa annosten mausta ja herkullisuudesta sekä raaka-aineiden oikeaoppisesta käytöstä ja luovuudesta. Keittiötyöskentelyä valvovat erikseen keittiötuomarit, jotka huomioivat muun muassa hygieniaa, huolellisuutta, taloudellisuutta sekä kilpailun sääntöjen noudattamista esimerkiksi välineiden suhteen.

Vuoden Kokki -kilpailun voittajat
---------------------------------

Toistaiseksi kilpailu on ollut miesvaltainen: ensimmäinen ja tähän mennessä ainoa naisvoittaja on Peppi Aralehto vuodelta 2000. 
Vuoden Kokki -kilpailun ovat voittaneet:

| Vuosi | Nimi |
| --- | --- |
| 1995 | Pekka Terävä |
| 1996 | Aki Wahlman |
| 1997 | Michael Björklund |
| 1998 | Petteri Luoto |
| 1999 | Markus Aremo |
| 2000 | Peppi Aralehto |
| 2001 | Henry Tikkanen |
| 2002 | Marko Palovaara |
| 2003 | Ari Ruoho |
| 2004 | Juuse Mikkonen |
| 2005 | Matti Jämsén |
| 2010 | Mika Palonen |
| 2011 | Henri Kotkavuori |
| 2012 | Eero Vottonen |
| 2013 | Erik Mansikka |
| 2014 | Heikki Liekola |
| 2015 | Ismo Sipeläinen |
| 2016 | Toni Kostian |
| 2017 | Mattias Åhman |
| 2018 | Kalle Tanner |
| 2019 | Mikko Kaukonen |
| 2020 | Lari Helenius |
| 2021 | Kim Päivästö |

Kilpailun historia
------------------

Ensimmäiset Vuoden Kokki -nimellä käydyt kilpailut järjesti Hotelli- ja Ravitsemisalan Yrittäjäliitto ry (HRY). Turussa vuonna 1980 käydyn kilpailun voitti Tapio Tolvanen Lahdesta. Muut voittajat olivat Matti Muuronen (1982), Jens Sandström (1984), Helena Ollila (1986), Arto Johansson (1988) ja Mika Repo (1990). HRY:n järjestämän kilpailun yhtenä tavoitteena oli saada reseptejä jäsenyritysten käyttöön. Osallistumisoikeus oli yrittäjäliiton jäsenillä ja jäsenyritysten henkilökunnalla. 

Suomen Keittiömestarit ry järjesti Jyväskylässä *Kokki -95* -nimisen kilpailun, joka toimi tulevien kilpailujen mallina. Tästä tapahtumasta on myöhemmin käytetty myös Vuoden Kokki -nimeä. Kilpailutoimintaa varten perustettu Vuoden Kokki ry käynnisti nykymuotoisen kilpailun ja järjesti sen vuosina 1996–2005.

Välivuosien (2006–2009) jälkeen ELO – Suomalaisen ruokakulttuurin edistämissäätiö (aikaisemmalta nimeltään Gastronomie Finlande -säätiö) on järjestänyt kilpailuja.

Lähteet
-------

1. ↑  Vuoden Kokki *ELO-säätiö*. Viitattu 5.8.2019.
2. ↑  Vuoden Tarjoilija *ELO-säätiö*. Viitattu 28.11.2017.
3. ↑  Josefiina Baraka: Tässä ovat Vuoden Kokki ja Vuoden Tarjoilija 2019 – kuvat huikeista annoksista *Ilta-Sanomat*.  8.4.2019. Viitattu 5.8.2019.
4. ↑  Vuoden kokit  19.10.2017. Elo-Säätiö, elo-saatio.fi. Viitattu 2.12.2017.
5. ↑  Arkistoitu kopioVuoden kokki 2015 on Ismo Sipeläinen  2.4.2015. ideakeittio.fi.  Arkistoitu 22.2.2017. Viitattu 21.2.2017.
6. ↑  Petra Tuominen: Arkistoitu kopioHän on Vuoden Kokki 2016 – voitto irtosi ruoan rohkealla makurakenteella  18.3.2016. mtv.fi.  Arkistoitu 15.2.2017. Viitattu 15.2.2017.
7. ↑  Vuoden kokki ja tarjoilija on valittu – voittajat tulevat Göteborgista ja Helsingistä *Helsingin Sanomat*.  11.4.2017. Viitattu 3.5.2017.
8. ↑  ELO-säätiö: Kalle Tanner on Vuoden Kokki 2018  18.3.2018. ELO-säätiö.  Arkistoitu 7.4.2018. Viitattu 23.3.2018.
9. ↑  Josefiina Baraka: Tässä ovat Vuoden Kokki ja Vuoden Tarjoilija 2019 – kuvat huikeista annoksista *Ilta-Sanomat*.  8.4.2019. Viitattu 5.8.2019.
10. ↑  Maija Ala-Siurua (teksti), santeri Stenvall (kuva): Vuoden Kokki ja Vuoden Tarjoilija -voitot helsinkiläisille ravintoloille *Maaseudun Tulevaisuus, maaseuduntulevaisuus.fi*.  13.3.2020. Viitattu 11.6.2020.
11. ↑  Paljakka, Eeva: Suomen parhaimmat ovat jälleen selvillä – katso, missä ravintoloissa he ovat töissä *Iltalehti*.  1.11.2021. Viitattu 23.11.2021.
12. ↑  *Vuoden Kokki -kilpailun Pataruokia*, s. 2. Helsinki: Hotelli- ja Ravitsemisalan Yrittäjäliitto ry, 1980.
13. ↑  Vuoden Kokki -kilpailun kotisivut *vuodenkokki.fi*. Viitattu 8.3.2013.

Aiheesta muualla
----------------

* Vuoden Kokki 1995–2013 tilastoina. Metos Uutiset[vanhentunut linkki].
* Vuoden Kokki -kilpailun virallinen nettisivu.
* Vuoden kokki muissa sosiaalisissa medioissa: Facebook ja Instagram